หุ้นสหรัฐปิดในแดนบวก
ดัชนีหุ้นดาวโจนส์  ปิดที่ 12,209.23 จุด เพิ่มขึ้น 340.19 จุด ด้านแนสแดค  ปิดที่ 2,738.63 จุด เพิ่มขึ้น 87.96 จุด
28 ต.ค. 2554

ดัชนีหุ้นดาวโจนส์  ปิดที่ 12,209.23 จุด เพิ่มขึ้น 340.19 จุด ด้านแนสแดค  ปิดที่ 2,738.63 จุด เพิ่มขึ้น 87.96 จุด 
ตลาดหุ้นสหรัฐฯพุ่งแรงเมื่อวันพฤหัสบดี  หลังอียูผ่านข้อตกลงฝ่าวิกฤตยูโรโซน ด้วยการขยายกองทุนฟื้นฟู อัดฉีดเงินก้อนใหม่ให้กรีซ และผลักดันให้บรรดาแบงก์ร่วมรับภาระมากขึ้น
ดัชนีหุ้นดาวโจนส์ เพิ่มขึ้น 340.19 จุด (2.87 เปอร์เซ็นต์) ปิดที่ 12,209.23 จุด แนสแดค เพิ่มขึ้น 87.96 จุด (3.32 เปอร์เซ็นต์) ปิดที่ 2,738.63 จุด เอสแอนด์พี เพิ่มขึ้น 42.57 จุด (3.43 เปอร์เซ็นต์) ปิดที่ 1,284.57 จุด 
ขณะที่ปัจจัยอียูผ่านข้อตกลงฝ่าวิกฤตยูโรโซนส่งผลให้ราคาน้ำมันโลกวานนี้(27) ปิดบวกอย่างแรง จากความเชื่อมั่นต่ออุปสงค์อันแข็งแกร่ง
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 3.76 ดอลลาร์ ปิดที่ 93.96 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 3.02 ดอลลาร์ ปิดที่ 111.93 ดอลลาร์ต่อบาร์เรล